[ca] Aquest curs, el taller del Màster Habilitant de la línia d'Urbanisme, en col·laboració amb l'IMU, consisteix en la regeneració urbana de Ciutat Meridiana, un dels grans polígons d'habitatge construïts als anys 60. Realitzar un projecte en aquest barri suposa un gran repte, ja que per a molts és considerat el barri que no s'hauria d'haver construït mai. La seva història, la manera en què va ser construït i el seu emplaçament, fan que Ciutat Meridiana es trobi en una situació encara no resolta i sigui un dels barris més vulnerables de la nostra ciutat. Aquest projecte és fruit d'un llarg recorregut ple d'incògnites que s'ha anat resolent a partir d'un procés de prova-error on s'ha anat descobrint la manera de rearticular el buit. L'inici de la reflexió sorgeix d'una pregunta bàsica: quina ciutat pot existir a Ciutat Meridiana? No pot ser igual a Barcelona quant a continuïtat, perquè les traces són elements aïllats. L'oportunitat està a buscar un espai on crear comunitat acceptant que no serà una ciutat central però tampoc la perifèria entesa en el mal sentit. Tots aquells espais intersticials que aparentment són residuals passen a treballar com sistemes agregats a les masses edificades mitjançant la multiplicació de l'estructura de carrers, que es torna una estratègia interessant per generar un espai comú. La clau és decidir si es vol que siguin simples espais de pas o siguin carrers en tots els sentits. Així s'aconsegueix que els blocs ja no siguin uns elements individuals col·locats sobre una topografia, sinó un conjunt de blocs i carrers sobre la topografia. Això permet afegir flexibilitat al bloc, reorganitzant la seva relació amb l'espai públic i apostant per noves fórmules residencials.

[en] Abstract This year, the workshop of the Master's Degree in Urban Planning, in collaboration with the IMU, consists of the urban regeneration of Ciutat Meridiana, one of the large housing neighborhoods built in the 60s. Carry out a project in this neighborhood represents a great challenge, since for many it is considered the neighborhood that should never have been built. Its history, the way it was built and its location mean that Ciutat Meridiana is in an unresolved situation and is one of the most vulnerable neighborhoods in our city. This project is the result of a long journey full of unknowns that has been resolved through a process of trial and error where the way to rearticulate the void has been discovered. The beginning of the reflection arises from a basic question: which city can exist in Ciutat Meridiana? It cannot be equal to Barcelona in terms of continuity, because the traces are isolated elements. The opportunity is to look for a space where to create community accepting that it will not be a central city but neither the periphery understood in the wrong sense. All those interstitial spaces that are apparently residual go on to work as aggregate systems in the built masses through the multiplication of the street structure, which becomes an interesting strategy to generate a common space. The key is to decide whether you want them to be simple passing spaces or streets in every direction. This is how the blocks are no longer individual elements placed on a topography, but a set of blocks and streets on the topography. This allows flexibility to be added to the block, reorganizing its relationship with the public space and opting for new residential formulas.